# Tokio Hotel

Tokio Hotel [ˈtoːkio hoˈtɛl] (anteriorment, Devilish) és un grup de música alemany format l'any 2001 per Bill Kaulitz, Tom Kaulitz, Georg Listing i Gustav Schäfer a Magdeburg.
Schrei, l'àlbum de debut el 2005, ha venut mig milió de còpies arreu del món, des que van fitxar per la discogràfica Universal Music Group. El grup va vendre el 2007 un milió i mig d'àlbums. La banda gaudeix d'una fama creixent entre el públic jove alemany, així com en altres parts d'Europa. El grup alemany, ha sigut catalogat com els descendents dels Beatles, dictat per diaris alemanys i internacionals de gran prestigi.

## Història
### Fundació

Tokio Hotel va ser format amb el cantant Bill Kaulitz i el guitarrista Tom Kaulitz, que són germans bessons idèntics, el bateria Gustav Schäfer i el baixista Georg Listing. Els quatre es van conèixer el 2001 en una actuació en directe en un club de Magdeburg, on Listing i Schäfer, que es coneixien entre si de l'escola de música, van veure tocar Bill i Tom Kaulitz. Sota el nom Devilish, la banda va començar a tocar a programes de talent infantil i petits concerts. Arran de la participació de Bill Kaulitz en un concurs de cerca d'estrelles infantil als tretze anys (on va arribar fins als quarts de final), va ser descobert pel productor musical Peter Hoffmann. Devilish va canviar de nom a Tokio Hotel: "Tokio", l'ortografia en alemany de la capital japonesa Tòquio, a causa del fet que els encantava la ciutat, i "Hotel" a causa de la seva constant vida en hotels. Poc després Sony BMG els va contractar, Hoffmann va contractar David Jost i Pat Benzner a un equip de creadors i autors, i els va donar l'ordre d'escriure les cançons; la majoria de les cançons del primer àlbum foren escrites per Hoffmann, Jost i Benzer (incloent els singles Scream i Rescue me que van ser escrits completament per ells), només el single Unendlichkeit va ser escrit pels components de Tokio Hotel. No obstant això, poc abans de llançar el seu primer àlbum, Sony va rescindir el contracte. El 2005, Universal Music Group va contractar Tokio Hotel i van desenvolupar un pla de màrqueting. La banda ha esdevingut ara un dels grups de música més coneguts a Alemanya.

### Gira 1000 Hotels

La gira europea "1000 Hotels" va començar el 3 de març de 2008 a Brussel·les i va continuar per països com els Països Baixos, Luxemburg, França, Espanya, Portugal, Itàlia i Escandinàvia i estava previst que acabés el 9 d'abril; tanmateix, durant el concert del 14 de març a Marsella (França), Bill va començar a notar problemes amb les cordes vocals. Va deixar cantar a l'audiència amb més freqüència que normalment i, en lloc de les 21 cançons previstes, només se'n van fer 16. Bill va demanar perdó, en alemany perquè cantava malament i va explicar que estava malalt. Dos dies després, la banda va cancel·lar el concert de Lisboa (Portugal) deu minuts abans que comencés. La resta de concerts de la gira "1000 Hotels" i una gira prevista a l'Amèrica del Nord van ser cancel·lats amb un anunci del manager de la banda al diari Bild amb l'explicació que Bill Kaulitz tenía un problema a les cordes vocals. Durant aquest temps, Bill Kaulitz va escriure moltes cançons que van ser reunides en dos discs "Zimmer 483" i "Scream".
Bill Kaulitz va haver de forçar al màxim la seva veu, cantant en 43 concerts a la gira "1000 Hotels" sense descans. Es va sotmetre a una cirurgia de laringe el 30 de març per treure's el quist que se l'hi havia format a les seves cordes vocals. El quist fou el resultat d'una infecció de la gola que no es va tractar. Després de la cirurgia, Bill no va poder parlar durant dotze dies, i va estar quatre setmanes fent rehabilitació vocal. Si Bill hagués continuat cantant durant la resta de la gira, la seva veu s'hauria danyat permanentment. Tokio Hotel va tornar a tocar el maig del 2008.
Teòricament, el 18 de març de 2008 s'havia de fer un concert de la banda alemanya a Madrid. Tanmateix, a causa dels problemes a les cordes vocals de Bill Kaulitz, el cantant del grup, es va haver de suspendre el dia abans. Llavors es va canviar la data i lloc del concert, sent el dia 27 de juny al Palau Sant Jordi de Barcelona. Les entrades pel concert de Madrid van ser vàlides pel concert de Barcelona. A partir del 26 de març, i durant un mes, es van tornar els diners de les entrades als qui no volien anar al concert de Barcelona. El 10 d'abril es van posar a la venda les entrades pel concert de Barcelona.

### Gires pels Estats Units i tercer àlbum d'estudi

Tokio Hotel va començar una nova gira per l'Amèrica del Nord l'agost del 2008. El vídeo de Ready Set Go! fou nominat el Millor Vídeo de Pop als Premis de Vídeo i Música MTV del 2008, on també van guanyar el premi de Millor Artista Nou. Van tornar a l'Amèrica del Nord de nou l'octubre del 2008 per una gira d'un mes i signar discos en botigues. Entre les dues gires per nord-americanes, la banda va tornar al seu estudi de gravació a Hamburg per gravar el seu tercer àlbum d'estudi que, d'acord amb el seu mànager David Jost, serà previst pel març o abril del 2009. L'àlbum es gravarà en alemany i anglès. Les dues versions es llançaran alhora arreu del món. El desembre del 2008, es va llançar un DVD anomenat Tokio Hotel TV - Caught on Camera. Conté metratge de Tokio Hotel TV i històries sobre el que passa darrere l'escenari de l'any anterior al primer disc titulat History - The very best of Tokio Hotel TV!. Una edició de luxe conté un segon disc anomenat Future - The road to the new Album! (Futur - El camí cap al nou àlbum!) que inclou metratge de la banda en promoció de les gires i la preparació del tercer àlbum d'estudi.

## Àlbums
### Schrei

El seu primer single, Durch den Monsun (A través del monsó) ràpidament va arribar al capdamunt de les llistes de vendes, apareixent en el número 15 de les llistes de Media Control el 20 d'agost del 2005, mentre que al cap de pocs dies va arribar a la posició número 1; també va aconseguir el número 1 a la llista de singles Top 40 d'Àustria. El seu segon single, Schrei (Crida) va arribar a la posició número 5 a les llistes alemanyes. Aquests dos singles van ser escrits pel cantant Bill Kaulitz juntament amb els productors Peter Hoffmann, David Jost, Pat Benzer i Dave Roth. El seu àlbum de debut, Schrei, va ser llançat el 19 de setembre de 2005. Va aconseguir una certificació de platí per haver venut 200.000 còpies. El 2006 es van llançar dos singles més, Rette mich (Rescata'm) i Der letzte Tag (L'últim dia); els dos van aconseguir la posició número 1.

### Zimmer 483

El primer single del segon àlbum Zimmer 483 (Room 483, Habitació 483), anomenat Übers Ende der Welt (després reeditat en anglès sota el nom de Ready, Set, Go!), va ser llançat el 26 de gener del 2007 i va arribar ràpidament al número 1 de les llistes de vendes. Zimmer 483 va ser llançat a Alemanya el 23 de febrer del 2007, juntament amb una edició de luxe de l'àlbum que incloïa un DVD. El segon single de l'àlbum, Spring nicht (Don't Jump, No saltis) va ser llançat el 7 d'abril. La gira de l'àlbum, anomenada "The Zimmer 483 Tour" (La Gira de Zimmer 483) havia de començar el març del 2007, però es va ajornar dues setmanes perquè la banda volia un disseny diferent. Un tercer single, An deiner Seite (Ich bin da) (By Your Side), va ser llançat el 16 de novembre. El single conté un extra anomenat "1000 Meere" (1000 Oceans), pel qual es va fer un vídeo.

### Scream

Mentre que els seus àlbums en alemany mai no van rebre llançaments oficials fora del món de parla alemanya, el primer àlbum en anglès de Tokio Hotel, Scream, va ser llançat el 4 de juny de 2007 a tot Europa. A Alemanya, l'àlbum es va llançar com a Room 483 per emfatitzar la continuïtat amb el seu últim àlbum en alemany Zimmer 483. Scream conté versions en anglès d'una selecció de cançons dels últims àlbums en alemany Schrei i Zimmer 483. Monsoon, la versió anglesa de "Durch den Monsun", va ser el primer single de l'àlbum. Ready, Set, Go! (la traducció de Übers ende der Welt) va ser llançat com el segon single de l'àlbum, By Your Side (la traducció de An deiner Seite) com el tercer, i Don't Jump (la traducció de Spring nicht) com el quart. El vídeo d'Scream, la versió anglesa d'Schrei (2005) també es va gravar, i va ser llançat a l'iTunes Store a principis del març del 2008.
Tokio Hotel va fer el seu primer concert al Regne Unit el 19 de juny del 2007. Ready, Set, Go! va ser llançat al Regne Unit com el primer single de la banda el 27 d'agost del 2007. La cançó va arribar a la posició número 77 a les llistes del Regne Unit.
Tokio Hotel va guanyar un MTV Europe Music Award pel Millor InterActe l'1 de novembre del 2007 i també va ser nomenada com a Millor Banda.
Tokio Hotel van llançar el primer single dels Estats Units, anomenat simplement Tokio Hotel, a finals del 2007. El single conté les cançons Scream i Ready, Set Go!, i va ser disponible a les botigues de Hot Topic. El seu segon single nord-americà, Scream America, va ser llançat l'11 de desembre de 2007. El febrer del 2008, la banda va fer una gira per l'Amèrica del Nord amb cinc concerts que van començar al Canadà i van acabar a Nova York.

### Vendes dels àlbums de Tokio Hotel

| Any | Àlbum | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Posicions de les llistes de vendes | Vendes | Certificat |
| Any | Àlbum | EUA | CAN | ITA | ALE | ESP | POR | FRA | BEL(F) | BEL(W) | DIN | FIN | HOL | SUE | SUÏ | AUS | Vendes | Certificat |
| 2005 | Schrei* 1r àlbum d'estudi. Llançat el 19 de setembre de 2005. Formats: CD, descàrrega digital | — | — | — | 1 | 78 | — | 12 | 28 | 42 | — | 36 | 70 | — | 3 | 1 | +1.000.000 (arreu del món) +200.000 (Alemanya) | Platí (Alemanya) Platí (França) |
| 2007 | Zimmer 483* 2n àlbum d'estudi. Llançat el 23 de febrer de 2007. Formats: CD, descàrrega digital. | — | — | — | 1 | 97 | — | 2 | 50 | 13 | 11 | 13 | 23 | — | 2 | 2 | +375.000 (arreu del món) +100.000 (Alemanya) | Or (França) |
| 2007 | Scream* 3r àlbum d'estudi. 1r àlbum en anglès. Llançat l'1 de juny del 2007. Formats: CD, descàrrega digital | 39 | 6 | 2 | — | 24 | 6 | 6 | 6 | 18 | 29 | 27 | 10 | 1 | 26 | 27 | +600.000 (Europa) | Or (França) |
| "—" significa que no es va mostrar a les llistes de vendes. |||||||||||||||||||

## Gènere musical

La definició del gènere musical de Tokio Hotel és un debat i no té una classificació estable. El disc Schrei té un estil de Rock alternatiu i punk rock. L'àlbum Zimmer 483 és alternatiu junt amb un estil Indie+Rock alternatiu.
Un article del Frankfurter Rundschau descriu l'estil de Tokio Hotel com:
| « | "Un pop rock directe amb melodies enganxoses i una barreja ben calculada de "riffs" a l'estil Metallica i elements de balades romàntiques." | » |
Un crític d'ABC va dir:
| « | "Lletres recobertes amb l'angoixa de l'"emo", embolicades en un paquet de pop rock extremat." "L'estil s'estén des d'himnes enganxosos de pop… fins a balades de rock atractives." | » |

## Membres de la banda

* Bill Kaulitz − cantant.
Bill Kaulitz va néixer l'1 de setembre de 1989 a Leipzig, Alemanya de l'Est. Va néixer deu minuts després que el seu germà bessó, Tom, fills de Simone Kaulitz i Jörg Kaulitz. Els seus pares es van divorciar quan tenia set anys, i la seva mare es va casar amb Gordon Trümper, un guitarrista de la banda alemanya de rock Fatun. El seu padrastre va inspirar Bill i el seu germà a començar les seves carreres musicals, i van començar a escriure cançons. Bill va dir que la seva principal influència musical és l'artista de pop Nena. Va doblar el paper d'Arthur a la versió alemanya de la pel·lícula Arthur i els Minimoys.
L'agost del 2008 fou escollit el cantant més atractiu pels lectors de la revista espanyola ¡Hola!.
* LeipzigHalleMagdeburg Orígens dels membres de Tokio Hotel.
Bill va ser immortalitzat en cera al museu Madame Tussauds a Berlín. Als 19 anys, és ara la persona més jove amb presència a aquest museu.
* Tom Kaulitz − guitarrista
Tom Kaulitz va néixer l'1 de setembre de 1989 a Leipzig deu minuts abans del seu germà bessó Bill. El setembre del 2007, Tom utilitzava guitarres Gibson. Les seves influències musicals són Aerosmith i grups alemanys de hip-hop com Samy Deluxe.
* Georg Listing − baixista
Georg Listing va néixer el 31 de març de 1987. El seu poble natal és Halle (Saxònia-Anhalt). Va començar a tocar el baix quan tenia tretze anys, i, des del setembre del 2007, utilitza un baix Sandberg. Diu que el seu estil va ser principalment influenciat per Flea dels Red Hot Chili Peppers, i algunes altres com Die Ärzte i Oasis.
* Gustav Schäfer − bateria
Gustav Schäfer va néixer el 8 de setembre de 1988 a Magdeburg, i té una germana més gran que ell. Toca la bateria des que tenia cinc anys. Les seves influències musicals inclouen Metallica, Joe Cocker i Rod Stewart.

## Discografia

    Vegeu també: Discografia de Tokio Hotel.
| Àlbums d'estudi Schrei (2005), Universal (vendes: més d'un milió) Schrei - so laut du kannst (2006), Universal – regravat de Schrei Zimmer 483 (2007), Universal (vendes: més de 375.000) Scream / Room 483 (2007), Universal (vendes: més de 600.000 a Europa) Humanoid (2009), Universal Music Group/CherryTree Records/Interscope Records Àlbums en directe Zimmer 483 - Live In Europe (2007), Universal DVDs Any Data DVD 2005 2 de desembre "Leb' die Sekunde – Behind The Scenes" 2006 10 d'abril Schrei Live 2007 10 d'abril Spring Nicht (DVD Single) 30 de novembre Zimmer 483 - Live In Europe 2008 5 de desembre Tokio Hotel TV - Caught on Camera | Singles Any Data Cançó Àlbum 2005 15 d'agost "Durch den Monsun" Schrei 25 de novembre "Schrei" 2006 10 de març "Rette mich" 28 d'agost "Der letzte Tag" / "Wir schließen uns ein" 2007 26 de gener "Übers Ende der Welt" Zimmer 483 7 d'abril "Spring nicht" 18 de maig "Monsoon" Scream 27 d'agost "Ready, Set, Go!" 16 de novembre "An deiner Seite" / "By Your Side" / "1000 Meere" Zimmer 483 / Scream 11 de desembre "Scream" Scream 2008 4 d'abril "Don't Jump" 28 d'abril "Heilig" Zimmer 483 |

## Premis

| | Premi | Categoria | Data |
| 2005 | Best Newcomer | Comet Awards | 6 d'octubre |
| 2005 | Super Comet | Comet Awards | 6 d'octubre |
| 2005 | Best Newcomer | Eins Live Krone | 24 de novembre |
| 2005 | Best Pop National Act | Bambi Awards | 1 de desembre |
| 2005 | Best Single | Golden Penguin | Desconeguda |
| 2005 | Best Pop | Golden Penguin | Desconeguda |
| 2005 | Rock Band 2005 | Golden Penguin | Desconeguda |
| 2006 | Album of the year | Golden Penguin | 8 de febrer |
| 2006 | Band of the year | Golden Penguin | 8 de febrer |
| 2006 | Song of the year (per "Der Letzte Tag") | Golden Penguin | 8 de febrer |
| 2006 | Ausverkaufte Tourhalle | Sold-out-Award of Königpilsen Arena | 11 de març |
| 2006 | Best Newcomer | ECHO Awards | 12 de març |
| 2006 | Best Newcomer | Steiger Awards | 25 de març |
| 2007 | Best Pop National Act | Bambi Awards | 30 de novembre |
| 2007 | European Border Breakers Award | NRJ Awards | 21 de gener |
| 2007 | Best Video National | ECHO Awards | 25 de març |
| 2007 | Best Video | Comet Awards | 3 de maig |
| 2007 | Best Band | Comet Awards | 3 de maig |
| 2007 | Supercomet | Comet Awards | 3 de maig |
| | Premi | Categoria | Data |
| 2007 |
| 2007 | Most Successful Popgroup International | Goldene Stimmgabel Awards | 3 d'octubre |
| 2007 | Best Album | TMF Awards | 14 d'octubre |
| 2007 | Best Video | TMF Awards | 14 d'octubre |
| 2007 | Best New Artist | TMF Awards | 14 d'octubre |
| 2007 | Best Pop | TMF Awards | 14 d'octubre |
| 2007 | Best International Act | MTV EMA Music Awards | 1 de novembre |
| 2008 | Best International Band | NRJ Music Awards | 26 de gener |
| 2008 | Best Music Video | Echo Awards | 15 de febrer |
| 2008 | Best Band | Comet Awards | 23 de febrer |
| 2008 | Best Video | Comet Awards | 23 de febrer |
| 2008 | Best Live Act | Comet Awards | 23 de febrer |
| 2008 | Supercomet | Comet Awards | 23 de febrer |
| 2008 | Best New Artist | MTV VMA Music Awards | 7 de setembre |
| 2008 | Best Male Artist International (per Bill Kaulitz) | TMF Awards | 12 d'octubre |
| 2008 | Best Video International | TMF Awards | 12 d'octubre |
| 2008 | Song of the year | MTV Latin Awards | 16 d'octubre |
| 2008 | Best Fanclub-Venezuela | MTV Latin Awards | 16 d'octubre |
| 2008 | Best New Artist-International | MTV Latin Awards | 16 d'octubre |
| 2008 | Best Ringtone | MTV Latin Awards | 16 d'octubre |
| 2008 | Headliner | MTV EMA Music Awards | 6 de novembre |
    Fonts generals: musica.com i Tokio Hotel Awards.

## Vegeu també

* Discografia de Tokio Hotel
* Premis de Tokio Hotel

## Referències

* ↑ Elke Buhr per Frankfurter Rundschau. "As if" eroticism. 22 de febrer de 2007.
* ↑ ABC - Tokio Hotel: The Latest German Export
* ↑ «MTV Artist View». Arxivat de l'original el 2009-03-03. [Consulta: 26 novembre 2008].
* ↑ http://www.dw-world.de/dw/article/0,2144,3626595,00.html
* ↑ Interview Vidéo de Tokio Hotel : Ich bin ein Glam-Rocker
* ↑ «MTV.it Tokio Hotel». Arxivat de l'original el 2009-07-01. [Consulta: 26 novembre 2008].
* ↑ «Rolling Stone, Tokio Hotel - Scream Review». Arxivat de l'original el 2009-03-05. [Consulta: 26 novembre 2008].
* ↑ Angus, Kat. «Tokio Hotel Makes All The Girls Scream». canada.com. Arxivat de l'original el 2009-02-02. [Consulta: 22 agost 2008].
* ↑ «IFPI Platinum Europe Awards - 2007». ifpi.org. Arxivat de l'original el 2013-10-19. [Consulta: 19 març 2008].
* ↑ Tokio Hotel: Biografia a La higuera.
* ↑ Top 20 de 20 minutos.
* 1 2 3 4 5 6 7 «Tokio Hotel Interview». popculturemadness.com. [Consulta: 15 juny 2008].
* ↑ «Billboard.com - Tokio Hotel - Biography». Billboard.com. Arxivat de l'original el 2012-07-20. [Consulta: 19 març 2008].
* ↑ Biography at tokiohotel-us.com
* 1 2 Kautz, Julia, "Das Ende von Tokio Hotel?", pg. 10, 11, 12 & 13, Bravo, Issue 15, April, 2008
* ↑ "Wie schlecht geht es Bill wirklich", Bild, 5 d'abril de 2008
* ↑ "Noch mehr US-Konzerte abgesagt", Bild, April 26, 2008
* ↑ «Hat Tokio-Bill seine Stimme kaputt gesungen?». Bild.de. Arxivat de l'original el 2013-12-17. [Consulta: 28 octubre 2008]. (alemany)
* ↑ «So verbringt Bill die letzten Stunden vor seiner OP». Bild.de. Arxivat de l'original el 2013-10-30. [Consulta: 28 octubre 2008]. (alemany)
* ↑ «Verliert Teenie-Schwarm Bill seine Stimme?». Bild.de. Arxivat de l'original el 2010-01-11. [Consulta: 28 octubre 2008]. (alemany)
* ↑ Jessen, Philip & Michaelsen, Sven, "Ich habe Angst", pg. 46, Vanity Fair, Issue 15, April 3, 2008
* ↑ «Ärzte schneiden ihm Zyste aus dem Hals». Bild.de. Arxivat de l'original el 2013-10-30. [Consulta: 28 octubre 2008]. (alemany)
* ↑ «New York feiert Tokio Hotel». Bild.de. Arxivat de l'original el 2008-12-02. [Consulta: 28 octubre 2008]. (alemany)
* 1 2 La Vanguardia, Tokio Hotel actuará en Barcelona en junio Arxivat 2008-10-02 a Wayback Machine.. (castellà). Accedit el 14 de desembre de 2008.
* 1 2 El País, Tokio Hotel anuncia un concierto en Barcelona. (castellà). Accedit el 14 de desembre de 2008.
* ↑ 20 minutos, Tokio Hotel suspende su gira europea pero volverán a Barcelona. (castellà). Accedit el 14 de desembre de 2008.
* ↑ The Project, TOKIO HOTEL A BARCELONA − Amb el cantant Bill Kaulitz recuperat, la banda alemanya actuarà aquest estiu al Palau Sant Jordi. Arxivat 2008-06-21 a Wayback Machine. (català). Accedit el 14 de desembre de 2008.
* ↑ Harris, Chris. «Miley Cyrus To Face Off Against Tokio Hotel For Best New Artist At VMAs». Arxivat de l'original el 2013-06-21. [Consulta: 10 agost 2008].
* ↑ «Winners of the 2008 MTV Music Awards». Arxivat de l'original el 2008-09-12. [Consulta: 7 setembre 2008].
* 1 2 Dos Anjos, Barbara, "Bem-vinda ao Tokio Hotel", pg. 29, Capricho, Issue 1050, August, 2008
* 1 2 «Drittes Album von Tokio Hotel im Frühjahr 2009». Arxivat de l'original el 2013-03-04. [Consulta: 28 octubre 2008]. (alemany)
* ↑ «NEW DVDS: TOKIO HOTEL TV - CAUGHT ON CAMERA!». Arxivat de l'original el 2008-08-22. [Consulta: 28 octubre 2008].
* ↑ musikindustrie.de: "Certification"
* ↑ «Bundesverband Misikindustrie: Aktuell» (en german). International Federation of the Phonographic Industry – Germany. [Consulta: 6 juny 2008].
* 1 2 «Tokio Hotel > Charts & Awards > Billboard Albums». allmusic. [Consulta: 19 octubre 2008].
* ↑ «italiancharts.com - Tokio Hotel - Scream». italiancharts.com. [Consulta: 19 octubre 2008].
* ↑ «Charts-Surfer:Suchergebnis». charts-surfer.de. Arxivat de l'original el 2007-07-02. [Consulta: 19 octubre 2008].
* ↑ «spanishchart.com - Tokio Hotel - Schrei». spainshchart.com. [Consulta: 19 octubre 2008].
* ↑ «portuguesecharts.com - Tokio Hotel - Scream». portuguesecharts.com. [Consulta: 19 octubre 2008].
* ↑ «lescharts.com - Tokio Hotel - Scream». lescharts.com. [Consulta: 19 octubre 2008].
* ↑ «ultratop.be - Tokio Hotel - Scream». ultratop.be. [Consulta: 19 octubre 2008].
* ↑ «ultratop.be - Tokio Hotel - Scream». ultratop.be. [Consulta: 19 octubre 2008].
* ↑ «danishcharts.com - Tokio Hotel - Scream». danishcharts.com. Arxivat de l'original el 2012-01-06. [Consulta: 19 octubre 2008].
* ↑ «finnishcharts.com - Tokio Hotel - Scream». finnishcharts.com. [Consulta: 19 octubre 2008].
* ↑ «dutchcharts.nl - Tokio Hotel - Scream». dutchcharts.nl. [Consulta: 19 octubre 2008].
* ↑ «swedishcharts.com - Tokio Hotel - Scream». swedishcharts.com. [Consulta: 19 octubre 2008].
* ↑ «nitparade.ch - Tokio Hotel - Scream». hitparade.ch. [Consulta: 19 octubre 2008].
* ↑ «austriancharts.at - Tokio Hotel - Scream». austriancharts.au. [Consulta: 19 octubre 2008].
* 1 2 «Gold/Platin-Datenbank». IFPI.de. [Consulta: 7 novembre 2008].
* ↑ «Les certifications Albums - Année 2007». SNEP. Arxivat de l'original el 2009-01-13. [Consulta: 7 novembre 2008].
* 1 2 «Les certifications Albums - Année 2007». SNEP. Arxivat de l'original el 2008-12-12. [Consulta: 7 novembre 2008].
* ↑ Schrei: Information from answers.com
* ↑ «Tokio Hotel, Room 483». Arxivat de l'original el 2009-01-20. [Consulta: 26 desembre 2008].
* ↑ Elke Buhr pel Frankfurter Rundschau. "As if" eroticism.
* ↑ ABC - Tokio Hotel: The Latest German Export
* 1 2 3 4 Deutsche Welle Bill Kaulitz: El fenómeno de Tokio Hotel (Bill Kaulitz: The phenomenon of Tokio Hotel). Accedit el 17 de setembre de 2008 (castellà)
* 1 2 3 Oei, Roland, "Tokio Hotel", pg. 20 & 21, PowerPlay, Issue 91, September, 2007
* 1 2 «Sound Generator - INTERVIEW - Tokio Hotel». Sound Generator. Arxivat de l'original el 2008-05-06. [Consulta: 15 juny 2008].
* ↑ arthur- der film.de Arthur und die Minimoys.Retrieved September 17, 2008. (alemany)
* ↑ NY Times. A Wild Welcome to a German Teen-Pop Band. Retrieved September 17, 2008.
* ↑ Deutsche Welle German Pop Sensation Tokio Hotel Wins MTV Video Music Award. Retrieved September 17, 2008.
* ↑ Hola.com BILL KAULITZ, VOCALISTA DE TOKIO HOTEL, EL CANTANTE MÁS ATRACTIVO SOBRE EL ESCENARIO SEGÚN LOS LECTORES DE HOLA.COM Arxivat 2010-08-15 a Wayback Machine.. Retrieved September 17, 2008. (castellà)
* ↑ El Pais.com Bill Kaulitz ya tiene su estatua de cera. Retrieved September 30, 2008. (castellà)
* ↑ MTV.com Tokio Hotel's Bill Kaulitz Immortalized -- In Wax -- At Madame Tussauds In Berlin Arxivat 2008-10-05 a Wayback Machine..Retrieved October 1st, 2008.
* 1 2 Keijzers, Rawathe, "Touren Met Tokio Hotel", pg. 9, Hitkrant, Issue 38, 22 September 2007
* ↑ «Tokio Hotel US » Georg Listing». Arxivat de l'original el 2009-03-26. [Consulta: 26 novembre 2008].
* ↑ «Gold/Platin-Datenbank». IFPI.de.
* 1 2 «Tokio Hotel Official Fanclub.». Arxivat de l'original el 2008-11-19. [Consulta: 15 desembre 2008].
* 1 2 «Awards - THIWiki». Arxivat de l'original el 2008-10-02. [Consulta: 15 desembre 2008].
* ↑ Tokio Hotel best new artist by Video Music Awards MTV. (anglès). Accedit el 15 de desembre de 2008.
* ↑ PDF Cuarta edición de los «Border Breakers Awards»: un premio para fomentar la movilidad de los artistas en Europa. (castellà). Accedit el 15 de desembre de 2008.
* ↑ «Premios de Tokio Hotel». Arxivat de l'original el 2008-12-01. [Consulta: 15 desembre 2008].
* ↑ Tokio Hotel
* ↑ Tokio Hotel. (anglès). Accedit el 15 de desembre de 2008.
* ↑ Premios ganados por el grupo alemán Tokio Hotel Arxivat 2008-12-24 a Wayback Machine.. (castellà). Accedit el 15 de desembre de 2008.
* ↑ The Guardian, MTV Europe Music Awards winners. (anglès). Accedit el 15 de desembre de 2008.
* ↑ German Band Tokio Hotel Received NRJ Music Awards 2008 For Best International Band Comet Award. Arxivat 2008-10-29 a Wayback Machine. (anglès). Accedit el 15 de desembre de 2008.
* ↑ «Premis de Tokio Hotel.». Arxivat de l'original el 2008-12-01. [Consulta: 15 desembre 2008].
* ↑ 2008 MTV VMA Music Awards - Nominees. Arxivat 2008-09-10 a Wayback Machine. (anglès). Accedit el 15 de desembre de 2008.
* ↑ 'Tokio Hotel' win Best New Artist at MTV VMA 2008. (anglès). Accedit el 15 de desembre de 2008.
* ↑ TMF AWARDS 2008 Winners TMF Awards 2008 Winners Arxivat 2008-10-15 a Wayback Machine..Retrieved October 11, 2008.
* ↑ MTV Video Music Awards: Latinoamérica 2008. Arxivat 2008-12-20 a Wayback Machine. (castellà). Accedit el 15 de desembre de 2008.
* ↑ MTV EMAs 2008 Winners. (anglès). Accedit el 15 de desembre de 2008.
* ↑ Biografía de Tokio Hotel
* ↑ Awards | Tokio Hotel

## Enllaços externs

* Web oficial del grup
* Club de fans a Catalunya Arxivat 2007-05-27 a Wayback Machine.
* Club de fans oficial a Espanya